Diari Oficial de la Generalitat Valenciana


Sumari del DOGV 7271, del 12-05-2014 (2014/4126)

DECRET 67/2014, de 9 de maig, del Consell, pel qual s'aprova el canvi de denominació del Col·legi Oficial de Diplomats en Treball Social i Assistents Socials d'Alacant per la de Col·legi Oficial de Treball Social d'Alacant.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2014/05/09/67/dof/vci/html**

### Dades del document

Número de DOGV
:   7271

Data del DOGV
:   12-05-2014

Secció del DOGV
:   I. DISPOSICIONS GENERALS

Número del document
:   2014/4126


Data del document
:   09-05-2014

Organisme emissor
:   Conselleria de Governació i Justícia

Tipus de document
:   Decret

Descriptors 

:   * Conselleria de Governació i Justícia
    * Alacant
    * legislació
    * treballador social
    * col·legi professional

DECRET 67/2014, de 9 de maig, del Consell, pel qual s'aprova el canvi de denominació del Col·legi Oficial de Diplomats en Treball Social i Assistents Socials d'Alacant per la de Col·legi Oficial de Treball Social d'Alacant. [2014/4126]  
PREÀMBUL  
  
La Constitució Espanyola, en l'article 149.1.18a, reserva a l'Estat la competència sobre les bases del règim jurídic de les administracions públiques i, en l'article 36, preveu que la llei regularà les peculiaritats pròpies del règim jurídic dels col·legis professionals. La legislació bàsica en esta matèria, dictada per l'Estat, es troba arreplegada en la Llei 2/1974, de 13 de febrer, sobre Col·legis Professionals, amb les seues modificacions posteriors.  
Per la seua banda, l'Estatut d'Autonomia de la Comunitat Valenciana, en l'article 49.1.22a, conferix a la Generalitat competència exclusiva en matèria de col·legis professionals i exercici de les professions titulades, sense perjuí del que disposen els articles 36 i 139 de la Constitució.  
  
En l'exercici d'estes competències es va promulgar la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, l'article 9.2 de la qual disposa que el canvi de denominació d'un col·legi requerirà l'acord previ d'este i l'informe del consell valencià de col·legis corresponent, i haurà de ser aprovat mitjançant un decret del Consell.  
El Col·legi Oficial de Diplomats en Treball Social i Assistents Socials d'Alacant es troba inscrit en el Registre de Col·legis Professionals i de Consells Valencians de Col·legis Professionals de la Comunitat Valenciana, amb el número 75 de la Secció Primera, per mitjà d'assentament efectuat pels òrgans competents de la Generalitat, el 7 de febrer de 1991.  
L'esmentada corporació va presentar, en data 6 de març de 2013, un escrit en què instava la inscripció, en el Registre de Col·legis Professionals i de Consells Valencians de Col·legis Professionals de la Comunitat Valenciana, de la modificació dels seus estatuts.  
El Servici d'Entitats Jurídiques de la Conselleria de Governació i Justícia va remetre, en data 18 d'abril de 2013, un ofici al col·legi sol·licitant perquè n'esmenara la petició inicial, al comprovar-se que la modificació estatutària implicava un canvi en la denominació del col·legi.  
Amb data 23 de maig de 2013, l'esmentat col·legi va remetre un nou escrit en què manifestava la seua voluntat de procedir-ne al canvi de denominació.  
Al dit escrit s'adjuntava el certificat, de 22 de maig de 2013, del secretari del col·legi, amb el vistiplau de la presidenta, de l'acord de l'Assemblea General del Col·legi Oficial de Diplomats en Treball Social d'Alacant, de 22 de febrer de 2013, pel qual s'acordava el canvi de denominació del col·legi i s'incloïa la nova denominació que pretenia donar-se al col·legi: Col·legi Oficial de Treball Social d'Alacant.  
  
En l'elaboració del present decret s'ha sol·licitat, i incorporat a l'expedient, entre altres, l'informe sobre la necessitat i l'oportunitat del projecte, la memòria econòmica sobre l'estimació del cost previst que puga incidir en l'administració, l'informe sobre impacte de gènere i l'informe sobre la repercussió informàtica. Així mateix, s'ha donat audiència a les associacions legalment constituïdes que tenen fins o activitats relacionades amb les persones a qui puga afectar el contingut de la disposició, i no s'ha rebut cap al·legació respecte d'això.  
  
No s'ha sol·licitat informe del consell valencià dels col·legis corresponent, perquè no n'hi ha.  
En virtut d'això, de conformitat amb el que disposa l'article 9.2 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, després de la tramitació prèvia prevista en l'article 19 del reglament de desplegament de l'esmentada llei, aprovat pel Decret 4/2002, de 8 de gener, del Consell, a proposta del conseller de Governació i Justícia i amb la deliberació prèvia del Consell, en la reunió del dia 9 de maig de 2014,  
DECRETE  
  
Article únic. Canvi de denominació  
S'aprova el canvi de la denominació de l'actual Col·legi Oficial de Diplomats en Treball Social i Assistents Socials d'Alacant, per la de Col·legi Oficial de Treball Social d'Alacant.  
  
DISPOSICIÓ ADICIONAL  
  
Única. Inscripció en el registre  
Ordenar que es procedisca a la inscripció d'este canvi de denominació en el Registre de Col·legis Professionals i de Consells Valencians de Col·legis Professionals de la Comunitat Valenciana, per complir l'article 24 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana.  
  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 9 de maig de 2014  
  
El president de la Generalitat,  
ALBERTO FABRA PART  
  
El conseller de Governació i Justícia,  
SERAFÍN CASTELLANO GÓMEZ


Còpia Permalink ELI